cyanic-selkie/wikianc huggingface dataset:
Εμέρς Φαέ
Βιογραφία
Τον Ιούνιο του 2008, ο σύλλογος της Ρέντινγκ παραχώρησε τον Εμέρς Φαέ υπό την μορφή δανεικού στην ΟΖΚ Νις, με συμπερίληψη στην συμφωνία μεταξύ των δύο συλλόγων και μιας οψιόν αγοράς του παίκτη. Κλήθηκε να αντικαταστήσει στην Κυανή Ακτή το κενό του, προσφάτως αποχωρήσαντα, Φλοράν Μπαλμόν, ο οποίος είχε αποχωρήσει με προορισμό την Λιλ ΟΣΚ, όπου ο Κλοντ Πυέλ και έπειτα ο Ρουντί Γκαρσιά είχαν καταστήσει την απόκτησή του ως προτεραιότητα. Στις 29 Ιανουαρίου 2009, η ομάδα της Νις έκανε χρήση της οψιόν αγοράς του παίκτη, προσφέροντας συμβόλαιο συνεργασίας έως το 2011 στον Εμέρς Φαέ.
Τον Δεκέμβριο του 2010, εισήλθε στην ιστορία της Gym, σημειώνοντας ένα τέρμα στην τελευταία φάση του ντέρμπι απέναντι στην ΟΜ (1-0).
Έβαλε τέλος στην επαγγελματική του καριέρα την 1η Φεβρουαρίου 2012, έπειτα από αλλεπάλληλες φλεβίτιδες.
Παραπομπές
Κατηγορία:Ιβοριανοί ποδοσφαιριστές Κατηγορία:Γάλλοι ποδοσφαιριστές Κατηγορία:Ποδοσφαιριστές Εθνικής Γαλλίας Κ16 Κατηγορία:Ποδοσφαιριστές Εθνικής Γαλλίας Κ17 Κατηγορία:Ποδοσφαιριστές Εθνικής Γαλλίας Κ21 Κατηγορία:Ποδοσφαιριστές Εθνικής Ακτής Ελεφαντοστού Κατηγορία:Ποδοσφαιριστές ΦΚ Ναντ Κατηγορία:Ποδοσφαιριστές Ρέντινγκ ΦΚ Κατηγορία:Ποδοσφαιριστές ΟΖΚ Νις
NAVI (συγκρότημα)
Οι NAVI (γνωστοί και ως Naviband) είναι Λευκορωσικό ντουέτο από το Μινσκ που ασχολείται με την Indie Pop μουσική. Τα βασικά μέλη του συγκροτήματος είναι ο Αρτσιόμ Λουκγιανιένκα (φωνητικά, κιθάρα) και η Κσιένιγια Ζουκ (φωνητικά, πλήκτρα). Εμφανίζονται και άλλα μέλη μαζί τους, όπως o Ουλαντζισλάου Τσαστσάβικ (μπάσο), ο Αλιακσάντρ Ταμπόλσκι (παραγωγή) και ο Ουλαντζιμίρ Μπιεχιέρ (ντραμς). Όλα τα τραγούδια τους είναι στα λευκορωσικά.
Εκπροσώπησαν τη Λευκορωσία στον Διαγωνισμό Τραγουδιού της Eurovision 2017, με το τραγούδι "Historyja majho žyccia". Κατέκτησαν την 17η θέση.
Πρώτα χρόνια
Οι Naviband έγιναν ντουέτο το 2013 στο Μινσκ από τον Arciom Lukjanienka και την Ksienija Žuk. Η πρώτη τους δουλειά ήταν το τραγούδι "Abdymi myane", που κυκλοφόρησε το καλοκαίρι του 2013. Το τραγούδι έγινε αμέσως ραδιοφωνική επιτυχία στη Λευκορωσία και αποτέλεσε την έναρξη της μουσικής καριέρας του ντουέτου. Ο Lukjanienka και η Žuk παντρεύτηκαν στις 5 Σεπτεμβρίου 2014.
Lovi και Soncam sahretyja (2014)
Το 2014, οι Naviband κυκλοφόρησαν τους δυο πρώτους δίσκους τους, τον Lovi και τον Soncam sahretyja.
Οι πρώτες κυκλοφορίες εκτιμήθηκαν αρκετά από πολλούς δημοφιλείς μουσικούς της Λευκορωσίας, της Ρωσίας και της Ουκρανίας όπως η Diana Arbenina και ο Sergei Babkin.
Οι Naviband συμμετείχαν τακτικά σε μουσικές εκδηλώσεις της λευκορωσικής τηλεόρασης, έδωσαν δυο σόλο συναυλίες στο Μινσκ, στο Grodno και στο Gomel και συμμετείχαν σε μια χριστουγεννιάτικη συναυλία στο Θέατρο Μπολσόι της Μόσχας. Συμμετείχαν επίσης στα φεστιβάλ Drujba (BY), "Musical evenings in Mir Castle" (BY) και Halfway (PL).
Συγκρότημα (2015)
Στις αρχές του 2015, οι Aliaksandr Taboĺski (παραγωγή, ηλεκτρική κιθάρα), Uladzislaŭ Čaščavik (μπάσο) και Uladzimir Biehier (ντραμς) μπήκαν στην ομάδα των Arciom Lukjanienka και Ksienija Žuk και οι Naviband από ντουέτο έγιναν συγκρότημα.
Παράλληλα με τις σόλο συναυλίες σε πόλεις της Λευκορωσίας, το συγκρότημα δίνει επίσης σόλο συναυλίες στην Πράγα, τη Βαρσοβία, τη Μόσχα και την Αγία Πετρούπολη. Συμμετείχε στα Wild Mint Festival (RU), Slavianski Bazaar (BY) και Bardauskaja Vosień (PL).
Τον Ιανουάριο του 2015, οι Naviband κέρδισαν το Εθνικό Μουσικό Βραβείο "Lira" στην κατηγορία του "Καλύτερου Τραγουδιού στη Λευκορωσική Γλώσσα" ("Abdymi Miane"). Ήταν υποψήφιοι για το Λευκορωσικό Μουσικό Βραβείο "Heroes of the Year 2015" και νικητές στο διαγωνιστικό τμήμα του Basowiszcza festival (PL) (με το συγκρότημα TonqiXod).
Τον Νοέμβριο του 2015, οι Naviband κυκλοφόρησαν το single "Geta zamlya" ("Αυτή η Γη"), το οποίο έφτασε μέχρι την τελική φάση στον εθνικό τελικό της Λευκορωσίας για τον Διαγωνισμό Τραγουδιού της Εurovision το 2016.
Δημοφιλία στη Λευκορωσία (2016)
Το 2016 ανακοινώθηκε ότι οι Naviband θα συμμετείχαν στα προκριματικά της Λευκορωσίας για τον Διαγωνισμό Τραγουδιού της Eurovision Song Contest 2016 με το τραγούδι "Heta ziamla". Κατέκτησαν την τέταρτη θέση στον εθνικό τελικό της χώρας και έγιναν οι μοναδικοί από τους 10 διαγωνιζόμενους καλλιτέχνες που εκπορσώπησαν τη χώρα τους με ένα τραγούδι στη λευκορωσική γλώσσα.
Οι Naviband κάνουν συχνά περιοδείες στη Λευκορωσία και συμμετέχουν στο φεστιβάλ Wild Mint Festival (RU) με τους Spleen και τους 5'Nizza, στο Basowiszcza (PL) με τον Brutto, στο A-Fest (BY) με τους Brainstorm και στο Mirum Music Festival (BY) με την Onuka, τους The Hardkiss και τους Red Snapper.
Οι Naviband χαίρουν της εκτίμησης της Αγγλίδας τραγουδίστριας και ηθοποιού Joss Stone, η οποία τραγούδισε το "Abdymi Miane" μαζί με τον Arciom και την Ksienija όταν βρέθηκε στο Μινσκ.
Στα τέλη του 2016 οι Naviband εξέφρασαν ξανά την επιθυμία τους να εκπροσωπήσουν τη Λευκορωσία στον Διαγωνισμό Τραγουδιού της Eurovision το 2017 και συμμετείχαν στον εθνικό τελικό με το τραγούδι "Historyja Majho žyccia" ("Η Ιστορία της Ζωής μου") στη λευκορωσική γλώσσα.
Διαγωνισμός Τραγουδιού της Eurovision 2017 και Iliuminacyja (2017)
Στις 20 Ιανουαρίου 2017, οι Naviband συμμετείχαν στον εθνικό τελικό της Λευκορωσίας για τον Διαγωνισμό Τραγουδιού της Eurovision με το τραγούδι "Historyja Majho žyccia" ("Η Ιστορία της Ζωής μου"). Την ίδια μέρα κυκλοφόρησε ο τρίτος δίσκος του συγκροτήματος με τον τίτλο Iliuminacyja.
Στον εθνικό τελικό για την Eurovision, οι Naviband κατέκτησαν την πρώτη θέση και εκπροσώπησαν τη Λευκορωσία στον Διαγωνισμό Τραγουδιού της Eurovision τον Μάιο του 2017 στο Κίεβο. Έγιναν οι πρώτοι συμμετέχοντες στην ιστορία του διαγωνισμού που ερμήνευσαν ένα τραγούδι στη λευκορωσική γλώσσα.
Γνωστοποιήθηκε ότι οι Naviband θα συμμετείχαν στον β' ημιτελικό στις 11 Μαΐου 2017. Βάσει των αποτελεσμάτων του β' ημιτελικού, το συγκρότημα προκρίθηκε στον τελικό του Διαγωνισμού, όπου εμφανίστηκε στην τρίτη θέση. Στον τελικό του Διαγωνισμού Τραγουδιού οι Naviband κατέκτησαν την 17η θέση με 83 βαθμούς. Παρόλο το χαμηλό αποτέλεσμα, η εμφάνιση των Naviband προκάλεσε μεγάλη απήχηση και αρκετά θετική δημόσια αντίδραση.
Οι Naviband συμμετείχαν σε αρκετά μουσικά φεστιβάλ, συμπεριλαμβανομένων των Basowiszcza (PL), Rock za Bobrov (BY), Mirum Music Festival (BY) κλπ.
Στις 3 Ιουνίου 2017, περίπου 10.000 άνθρωποι παρακολούθησαν τη συναυλία των Naviband κοντά στο Δημαρχείο του Μινσκ. Μια συναυλία στις 3 Ιουλίου κοντά στο Stella's "Minsk - Hero City" προβλήθηκε σε ζωντανή μετάδοση από το National TV-channel.
Adnoj Darohaj (2017)
Στις 4 Δεκεμβρίου 2017, κυκλοφόρησαν το τραγούδι "A dzie žyvieš ty?" Στο βίντεοκλιπ του τραγουδιού, ανακοινώθηκε ότι ο Arciom και η Ksienija περίμεναν ένα παιδί μαζί.
Στις 8 Δεκεμβρίου 2017, οι Naviband κυκλοφόρησαν τον τέταρτο δίσκο του - Adnoj Darohaj. Από την πρώτη μέρα κυκλοφορίας, ο δίσκος κατέκτησε την πρώτη θέση στα charts των iTunes και Google Play Music της Λευκορωσίας. Όλα τα τραγούδια του δίσκου είναι γραμμένα στη λευκορωσική γλώσσα.
Στις 16 Φεβρουαρίου 2018, ερμήνευσαν το "Historyja Majho žyccia" και το "A dzie žyvieš ty?" στον εθνικό τελικό της Λευκορωσίας για τον Διαγωνισμό Τραγουδιού της Eurovision 2018. Την 1η Μαρτίου 2018, η Ksienija ανακοίνωσε στον λογαριασμό της στο Instagram ότι το ζευγάρι περίμενε γιο. Ο γιος τους Matsei γεννήθηκε την 1η Μαΐου 2018.
Σερβιλιάνο
Το Σερβιλιάνο (ιταλικά: Servigliano) είναι ιταλικός δήμος στην Επαρχία του Φέρμο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Φέρμο
Αρεβίτης Χανίων
Ο Αρεβίτης είναι οικισμός της κοινότητας Βαφέ, της δημοτικής ενότητας (τέως δήμου) Κρυονερίδας, του δήμου Αποκορώνου, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα Καλλικράτης. Πριν το πρόγραμμα Καλλικράτης και το σχέδιο Καποδίστριας, ανήκε στην επαρχία Αποκορώνου του νομού Χανίων, στο γεωγραφικό διαμέρισμα Κρήτης.
Γεωγραφία
Ο Αρεβίτης είναι ορεινός οικισμός στο ανατολικό τμήμα του νομού Χανίων. Βρίσκεται στις βορειοανατολικές παρυφές των Λευκών Ορέων, κοντά στον Βαφέ και σε μέσο σταθμικό υψόμετρο 440. Ο οικισμός απέχει 42 χλμ. περίπου ΝΑ. των Χανίων.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 ως Μετόχι Αρεβίτη και προσαρτήθηκε στην κοινότητα Βαφέ του νομού Χανίων. Το 1940 η ονομασία του διορθώθηκε σε Αρεβίτης. Με το ΦΕΚ 244Α - 04/12/1997 αποσπάστηκε από την κοινότητα Βαφέ και προσαρτήθηκε στον δήμο Κρυονερίδας. Με το ΦΕΚ 87Α - 07/06/2010 αποσπάστηκε από τον δήμο Κρυονερίδας και προσαρτήθηκε στον δήμο Αποκορώνου.
Πηγές
Κατηγορία:Χωριά του νομού Χανίων Κατηγορία:Δήμος Αποκορώνου
Ιωάννης Ζ΄ του Μεκλεμβούργου
Ο Ιωάννης Ζ΄, γερμ. Johann VII (7 Μαρτίου 1558 - 22 Μαρτίου 1592) από τον Οίκο του Μεκλεμβούργου ήταν δούκας του Μεκλεμβούργου-Σβερίν.
Βιογραφία
Ήταν ο μόνος (επιζήσας) γιος του Ιωάννη-Αλβέρτου Α΄ δούκα του Μεκλεμβούργου-Γκύστροβ & Σβερίν και της Άννας-Σοφίας των Χοεντσόλερν, κόρης του Αλβέρτου δούκα της Πρωσίας.
Το 1592 απεβίωσε στο Στάργκαρτ σε ηλικία 34 ετών.
Οικογένεια
Νυμφεύτηκε το 1588 τη Σοφία, κόρη του Αδόλφου δούκα του Σ.Χ.Γκόττορπ και είχε τέκνα:
Παραπομπές
Κατηγορία:Οίκος του Μεκλεμβούργου
Διμοκόρι Ιωαννίνων
Το Διμοκόρι ή το Διμοκόριο ή η Δημόκορη είναι ορεινό χωριό της Ηπείρου στην Περιφερειακή Ενότητα Ιωαννίνων.
Γεωγραφία - Ιστορία
Το Διμοκόρι βρίσκεται στα βορειοδυτικά σύνορα της Ελλάδας με την Αλβανία και ιστορικά ανήκει στα Πωγωνοχώρια. Το χωριό είναι κτισμένο στις δυτικές πλαγιές του όρους Κασιδιάρης με υψόμετρο 600 μέτρα σε περιοχή καταπράσινη και με πολλά τρεχούμενα νερά. Απέχει 50 χλμ. ΒΔ. από τα Ιωάννινα (μέσω Αετόπετρας) και 27 χλμ. ΝΔ. από το Καλπάκι. Το παλιό της όνομα είναι Δημοκόρι και έτσι αναφέρεται επίσημα το 1919, μετά την απελευθέρωση, στο ΦΕΚ 184Α - 19/08/1919 να ορίζεται έδρα της νεοϊδρυθείσας ομώνυμης κοινότητας. Το 1940 διορθώθηκε σε Διμοκόριο. Από το 1997 το παλιό δημοτικό σχολείο (Αμελικό) έχει χαρακτηριστεί ως ιστορικό διατηρητέο μνημείο "διότι είναι συνδεδεμένο με τις μνήμες των κατοίκων και την παράδοση του χωριού". Σύμφωνα με το σχέδιο Καλλικράτης, μαζί με το Ψηλόκαστρο αποτελούν τη τοπική κοινότητα Διμοκορίου που ανήκει στη δημοτική ενότητα Λάβδανης του Δήμου Πωγωνίου και σύμφωνα με την απογραφή 2011 έχει πληθυσμό 27 κατοίκους.
Παραπομπές
Κατηγορία:Χωριά του νομού Ιωαννίνων Κατηγορία:Δήμος Πωγωνίου
Μπαφ Ουλκού Γιουρντού
Η Μπαφ Ουλκού Γιουρντού (τουρκικά: Baf Ülkü Yurdu) είναι αθλητικός σύλλογος που δραστηριοποιείται στο άθλημα του ποδοσφαίρου με έδρα τη Μόρφου στην ΤΔΒΚ. Αρχική έδρα της ομάδας ήταν η Πάφος, αλλά μετά την τουρκική εισβολή στην Κύπρο μετακινήθηκε στη Βόρεια Κύπρο.
Ιστορία
Ο σύλλογος ιδρύθηκε το 1947 με χρώματα το κόκκινο και το λευκό. Η ιδέα των Τουρκοκυπρίων που ζουσαν στην Πάφο, για την ίδρυση ενός αθλητικού σωματείου άρχισε να εξελίσσεται και το 1947 υποβλήθηκε αίτηση στις βρετανικές αρχές που κυβερνούσαν την Κύπρο εκείνη την εποχή, για τη σύσταση του συλλόγου. Δύο εξέχοντα μέλη της τουρκοκυπριακής κοινότητας στην Πάφο, ανέλαβαν στην ευθύνη να προχωρήσουν στην ίδρυση του συλλόγου. Ο Χαλίτ Αλί Ριζά και ο Ντερβίς Αχμέτ Ρασίτ.
Η αίτηση εγκρίθηκε και η «Ουλκού Γιουρντού Σπορ Κουλουμπού» (Ülkü Yurdu Spor Kulübü) ιδρύθηκε επισήμως στις 23 Απριλίου 1947. Δεδομένου ότι η αίτηση εκπονήθηκε από τον Χαλίτ Αλί Ριζά, ο οποίος ήταν δικηγόρος, έγινε ο ιδρυτικός πρόεδρος του συλλόγου και ο Ντερβίς Αχμέτ Ρασίτ εκλέχτηκε ως ο πρώτος πρόεδρος στην πρώτη συνέλευση των μελών του συλλόγου. Ενοικιάστηκε επίσης μια κατοικία στη συνοικία Μούταλλος της Πάφου που χρησίμευε ως έδρα του συλλόγου.
Η Ουλκού Γιουρντού υπήρξε ιδρυτικό μέλος της Τουρκοκυπριακής Ομοσπονδίας Ποδοσφαίρου, στις διοργανώσεις της οποίας συμμετέχει μέχρι σήμερα. Αρχικά η ομάδα είχε ως έδρα τη Πάφο, πόλη στην οποία ιδρύθηκε. Μετά την τουρκική εισβολή και το διαχωρισμό Ελληνοκυπριών και Τουρκοκυπρίων το 1974, μετακινήθηκε στην Μόρφου.
Η ομάδα διεξάγει τους εντός έδρας αγώνες της στο Στάδιο Ζαφέρ, χωρητικότητας 7.000 θεατών.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1947 Κατηγορία:Τουρκοκυπριακές ομάδες ποδοσφαίρου Κατηγορία:Αθλητικοί σύλλογοι Επαρχίας Πάφου
Αλατσόσπηλο
Το Αλατσόσπηλο (δηλαδή «αλατοσπηλιά», σπηλιά του αλατιού) ή Κουκούρι είναι σπήλαιο της Πελοποννήσου, που έχει την είσοδό του στη βόρεια ακτή του ομώνυμου όρμου Κουκούρι της Μάνης, στο έδαφος της τοπικής κοινότητας Δρυάλου, της Δημοτικής Ενότητας Οιτύλου.
Το σπήλαιο εξερευνήθηκε το 1953 από τους γεωλόγους-σπηλαιολόγους Ιωάννη και Άννα Πετροχείλου και έχει μήκος 150 μέτρα. Αποτελείται από πλατιές φυσικές στοές, η μία από τις οποίες καταλήγει σε μεγάλο θάλαμο που έχει άνοιγμα προς τη θάλασσα. Από εκεί ορισμένες ώρες της ημέρας μπαίνει γαλάζιο φως που προσδίδει φαντασμαγορική όψη. Η συνολική έκτασή του είναι 2.050 τετραγωνικά μέτρα. Στο μητρώο της Ελληνικής Σπηλαιολογικής Εταιρείας έχει τον αριθμό 542.
Εξωτερικοί σύνδεσμοι
Αλατσοσπηλο Κατηγορία:Μάνη
Σμερίλλο
Το Σμερίλλο (ιταλικά: Smerillo) είναι ιταλικός δήμος στην Επαρχία του Φέρμο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Φέρμο
Ζακλίν Πατορνί
Η Ζακλίν Πατορνί (γαλλικά : Jacqueline Patorni ), το πατρικό της όνομα ήταν "Horner", (15 Μαΐου 1917 - 12 Μαρτίου 2012) ήταν Γαλλίδα πρωταθλήτρια της αντισφαίρισης και των χιονοδρομιών.
Πρωταθλήτρια Γαλλίας στις ηλικιακές κατηγορίες, ήταν επίσης μέλος της ομάδας σκι της Γαλλίας. Συμμετέχει σε πολλά μεγάλα ερασιτεχνικά πρωταθλήματα, συμπεριλαμβανομένου του Γαλλικού Όπεν, Γουίμπλεντον , του Φόρεστ Χιλ μέχρι το 1956, όταν έγινε κι επαγγελματίας παίκτης.
Στις 12 Απριλίου του 1942 παντρεύτηκε τον Ραφαέλ Πατορνί επίσης αθλητή της αντισφαίρισης και ηθοποιό. Ήταν προπονήτρια αντισφαίρισης στην Ρασίνγκ Κλαμπ ντε Φρανς.
Στο Πρωτάθλημα αντισφαίρισης Ανατολικής Μεσογείου το 1951 στο διπλό γυναικών ήταν με συμπαίκτρια την Αργεντίνα Μακ Γκουάιρ.
Παραπομπές
Κατηγορία:Γαλλίδες αθλήτριες της αντισφαίρισης Κατηγορία:Ρασίνγκ Κλαμπ ντε Φρανς Κατηγορία:Γάλλοι προπονητές της αντισφαίρισης
Μίλντρεντ Ντρέσσελχάους
Πρόωρη ζωή και εκπαίδευση
Η Dresselhaus πιστώνει τα δωρεάν μουσεία της Νέας Υόρκης, όπως το Αμερικανικό Μουσείο Φυσικής Ιστορίας και το Μητροπολιτικό Μουσείο Τέχνης, προκαλώντας το ενδιαφέρον της για την επιστήμη.
Η Dresselhaus μεγάλωσε και παρακολούθησε σχολική τάξη στο Μπρονξ. Ο μεγαλύτερος αδερφός της, Irving Spiewak, την ενημέρωσε για την ευκαιρία να υποβάλει αίτηση στο Hunter College High School, όπου αργότερα εξαίρεσε και απέκτησε πρακτική ως δασκάλα διδάσκοντας συναδέλφους μαθητές.
Η Dresselhaus φοίτησε το Hunter College στη Νέα Υόρκη. Παραδοσιακά, ένα γυναικείο κολέγιο, κατά τη διάρκεια του Dresselhaus ως φοιτήτρια εκεί, η πανεπιστημιούπολη Bronx του Hunter College άνοιξε σε μια πλημμύρα ανδρών δικαιούχων GI Bill. "Τα αγόρια στα μαθήματα επιστήμης ήταν προς τα κάτω της τάξης. . . Πάντα ερχονταν σε μένα για βοήθεια. . . . Αυτό μπορεί να είναι κάπως σημαντικό στην ιστορία μου, γιατί ποτέ δεν πήρα την ιδέα στο κολέγιο ότι η επιστήμη ήταν επάγγελμα του ανθρώπου."Παρακολουθώντας το Hunter, ένας από τους καθηγητές της, και το μέλλον Νόμπελ-βραβείο-νικητής Rosalyn Yalow ενθάρρυνε την Dresselhaus να υποβάλει αίτηση για μεταπτυχιακές υποτροφίες και να ακολουθήσει μια σταδιοδρομία στη φυσική. Η Dresselhaus αποφοίτησε με το πτυχίο της στις φιλελεύθερες τέχνες το 1951.
Πραγματοποίησε μεταπτυχιακές σπουδές στο Πανεπιστήμιο του Κέιμπριτζ σε υποτροφία Fulbright και στο Πανεπιστήμιο του Χάρβαρντ, όπου έλαβε το μεταπτυχιακό της από το κολέγιο Radcliffe. Έλαβε διδακτορικό από το Πανεπιστήμιο του Σικάγο το 1958, όπου σπούδασε υπό τον Νόμπελ Ερρίκο Φέρμι. Στη συνέχεια πέρασε δύο χρόνια στο Πανεπιστήμιο του Κορνέλ ως μεταδιδακτορικό πριν μετακομίσει στο Lincoln Lab ως μέλος του προσωπικού.
Καριέρα και κληρονομιά
Η Dresselhaus είχε μια καριέρα 57 ετών στο Τεχνολογικό Ινστιτούτο της Μασαχουσέτης. Έγινε Abby Rockefeller Mauze Επισκέπτης καθηγήτρια ηλεκτρολόγων μηχανικών στο MIT το 1967, έγινε μέλος της σχολής το 1968 και έγινε καθηγητής φυσικής το 1983. Το 1985, διορίστηκε ως η πρώτη γυναίκα καθηγήτρια Ινστιτούτου στο MIT  Καθώς οι εξωτικές ενώσεις που σπούδασε έγιναν όλο και πιο σχετικές με τη σύγχρονη επιστήμη και τη μηχανική, ήταν μοναδικά τοποθετημένη για να γίνει παγκόσμιος κορυφαίος ειδικός και να γράψει ένα από τα τυπικά εγχειρίδια. Οι βασικές εργασίες της στον τομέα οδήγησαν τους Andre Geim και Konstantin Novoselov να απομονώσουν και να χαρακτηρίσουν το graphene για το οποίο τους απονεμήθηκε το βραβείο Νόμπελ του 2010.
Η Dresselhaus απονεμήθηκε το Εθνικό Μετάλλιο Επιστημών το 1990 σε αναγνώριση του έργου της σχετικά με τις ηλεκτρονικές ιδιότητες των υλικών καθώς και την επέκταση των ευκαιριών των γυναικών στην επιστήμη και τη μηχανική. Και το 2005 της απονεμήθηκε το 11ο ετήσιο βραβείο Heinz στην κατηγορία της τεχνολογίας, της οικονομίας και της απασχόλησης. Το 2008 της απονεμήθηκε το Oersted Medal και το 2015 το IEEE Medal of Honor.
Το 2000–2001, ήταν διευθυντρια του Γραφείου Επιστημών στο Υπουργείο Ενέργειας των ΗΠΑ. Από το 2003 έως το 2008, ήταν η πρόεδρος του διοικητικού συμβουλίου του Αμερικανικού Ινστιτούτου Φυσικής. Έχει επίσης υπηρετήσει ως πρόεδρος της Αμερικανικής Φυσικής Εταιρείας, η πρώτη γυναίκα πρόεδρος της Αμερικανικής Ένωσης για την Προώθηση της Επιστήμης, και ταμίας της Εθνικής Ακαδημίας Επιστημών. Η Dresselhaus αφιέρωσε πολύ χρόνο στη στήριξη των προσπαθειών για την προώθηση της αυξημένης συμμετοχής των γυναικών στη φυσική. Το 1971, η Dresselhaus και μια συνάδελφος οργάνωσαν το πρώτο Φόρουμ Γυναικών στο MIT ως σεμινάριο που εξερεύνησε τους ρόλους των γυναικών στην επιστήμη και τη μηχανική. εναλλ.=President Barack Obama greets 2010 Fermi Award recipients Dr. Mildred S. Dresselhaus and Dr. Burton Richter in the Oval Office, May 7, 2012|αριστερά|μικρογραφία| Ο Πρόεδρος [[Μπαράκ Ομπάμα χαιρετά τον Δρ Mildred Dresselhaus, τρίτο από τα δεξιά και τον Dr. Burton Richter, δεξιά, 7 Μαΐου 2012.]] Το 2012 η Dresselhaus ήταν συν-παραλήπτης του βραβείου Enrico Fermi, μαζί με τον Burton Richter. Στις 31 Μαΐου 2012, απονεμήθηκε στην Dresselhaus το Βραβείο Kavli "για τις πρωτοποριακές συνεισφορές της στη μελέτη των φωνών, των αλληλεπιδράσεων ηλεκτρονίων-φωνών και της θερμικής μεταφοράς σε νανοδομές."
Το 2014, της απονεμήθηκε το Προεδρικό Μετάλλιο Ελευθερίας.
Ως σημαντικη καινοτόμα σταδιοδρομία που κατείχε πολλά διπλώματα ευρεσιτεχνίας, η Dresselhaus εντάχθηκε στο Hall of Fame των Εθνικών Εφευρέτων των ΗΠΑ το 2014.
Οι πρώην μαθητές του Dresselhaus περιλαμβάνουν αξιόλογους επιστήμονες υλικών όπως η Deborah Chung και αξιοσημείωτους φυσικούς όπως οι Nai-Chang Yeh, Greg Timp,.
Υπάρχουν πολλές φυσικές θεωρίες που πήραν το όνομά τους από την Dresselhaus. Το μοντέλο Hicks-Dresselhaus ( LD Hicks and Dresselhaus) είναι το πρώτο βασικό μοντέλο για θερμοηλεκτρικά χαμηλής διάστασης, το οποίο ξεκίνησε ολόκληρο το πεδίο ζώνης. Το μοντέλο SFDD ( Riichiro Saito, Mitsutaka Fujita, Gene Dresselhaus και Mildred Dresselhaus) προέβλεψε για πρώτη φορά τις δομές των νανοσωλήνων άνθρακα. Το φαινόμενο Dresselhaus αναφέρεται, ωστόσο, στο φαινόμενο αλληλεπίδρασης περιστροφής-τροχιάς που διαμορφώθηκε από τον Gene Dresselhaus, σύζυγο του Mildred Dresselhaus.
Το 2017, η Dresselhaus ήταν το πρόσωπο μιας τηλεοπτικής διαφήμισης της General Electric που έθεσε την ερώτηση "Τι γίνεται αν οι γυναίκες επιστήμονες ήταν διασημότητες;" στοχεύει στην αύξηση του αριθμού των γυναικών στους ρόλους STEM στις τάξεις του.
Προς τιμήν της κληρονομιάς της, η Αμερικανική Φυσική Εταιρεία (APS) δημιούργησε το Millie Dresselhaus Fund για να υποστηρίξει και να ενδυναμώσει περισσότερες γυναίκες στη φυσική.
Συμβολή στην επιστημονική γνώση
Η Dresselhaus ήταν ιδιαίτερα γνωστή για το έργο της σε γραφίτη, ενώσεις παρεμβολής γραφίτη, φουλλερένια, νανοσωλήνες άνθρακα και θερμοηλεκτρικά χαμηλής διάστασης. Η ομάδα της έκανε συχνή χρήση ηλεκτρονικής δομής ζώνης, σκέδασης Raman και φωτοφυσικής νανοδομών άνθρακα. Η έρευνά της βοήθησε στην ανάπτυξη τεχνολογίας βασισμένη σε λεπτό γραφίτη που επιτρέπει στα ηλεκτρονικά να είναι «παντού», συμπεριλαμβανομένων των ρούχων και των smartphone.
Με την εμφάνιση των λέιζερ στη δεκαετία του 1960, η καθηγήτρια Dresselhaus άρχισε να χρησιμοποιεί λέιζερ για μαγνητο-οπτικά πειράματα, τα οποία οδήγησαν αργότερα στη δημιουργία ενός νέου μοντέλου για την ηλεκτρονική δομή του γραφίτη. Ένα μεγάλο μέρος της έρευνάς της αφιερώνεται στη μελέτη των «buckyballs» και του γραφενίου που εστιάζει πολύ στις ηλεκτρικές ιδιότητες των νανοσωλήνων άνθρακα και στην ενίσχυση των θερμοηλεκτρικών ιδιοτήτων των νανοσωλήνων.
Παντρεύτηκε τον Gene Dresselhaus, έναν γνωστό θεωρητικό, ανακάλυψη του φαινόμενου Dresselhaus. Είχαν τέσσερα παιδιά: Marianne, Carl, Paul και Elliot. και πέντε εγγόνια.
Εξωτερικοί σύνδεσμοι
Κατηγορία:Φυσικοί του 21ου αιώνα Κατηγορία:Αμερικανοεβραίοι επιστήμονες Κατηγορία:Αμερικανοί φυσικοί
Μάρκος Μέκιος Μέμιος Φούριος Μπαμπούριο Σεσιλιάνος Πλασίντο
O Μάρκος Μέκιος Μέμιος Φούριος Μπαμπούριος Σεσιλιάνος Πλασίντος (Marcus Maecius Memmius Furius Baburius Caecilianus Placidus) ήταν πολιτικός και στρατιωτικός της Ανατολικής Ρωμαϊκής Αυτοκρατορίας.
Ήταν πιθανώς απόγονος του Γαίου Μέμμιου Σεσιλιάνο Πλασίντο και συγγενής του Φούριο Μέκιο Γκράσο. Ανήλθε σε αξιώματα κατά τη βασιλεία του Κωνσταντίνου Α΄. Αρχικά ξεκίνησε από το αξίωμα του corrector Βενετίας και Ίστριας. Έπειτα πραιτωριανός έπαρχος, και έπειτα Κόμης της εώας, με δικαιοδοσία στην Ανατολή, την Αίγυπτο και τη Μεσοποταμία, πιθανώς το 340/341.
Το Historia Augusta αναφέρει ότι, με την ευκαιρία της διακήρυξις του, έδωσε ως δώρο, τα χιτώνια του που είναι διακοσμημένα με χρυσό και τα χρησιμοποιούσαν δικαστές ως διακριτικά της δικαιοσύνης τους.
Τόρρε Σαν Πατρίτσιο
Το Τόρρε Σαν Πατρίτσιο (ιταλικά: Torre San Patrizio) είναι ιταλικός δήμος στην Επαρχία του Φέρμο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Φέρμο
Μοχάμετ Αμίν Ντιντί
Ο Αλ Αμίρ Μοχάμετ Αμίν Ντοσιμέιναα Κιλεγκεφαάνου (Al Ameer Mohamed Amin Dhoshimeynaa Kilegefaanu, στην Ντιβέχι: އަލްއަމީރު މުހައްމަދު އަމީން ދޮށިމޭނާ ކިލެގެފާނު) γνωστότερος ως Μοχάμετ Αμίν Ντιντί ήταν πολιτικός από τις Μαλδίβες. Χρημάτισε πρώτος πρόεδρος της νησιωτικής χώρας και αρχηγός κυβερνήσεως την περίοδο από 1η Ιανουαρίου του 1953 ως τις 21 Αυγούστου του 1953.
Βιογραφία
Έχοντας την υποστήριξη του λαού κατήργησε το σουλτανάτο έπειτα από 812 χρόνια και έγινε ο πρώτος πρόεδρος της Δημοκρατίας των Μαλδίβων την Πρωτοχρονιά του 1953. Μετά το θάνατο του Σουλτάνου Ματζίντ Ντιντί και του γιου του, Πρίγκιπα Χασάν Φαρίντ Ντιντί, τα μέλη του Κοινοβουλίου εξέλεξαν τον Αμίν Ντιντί ως το ικανότερο πρόσωπο για διάδοχο του Σουλτάνου. Ωστόσο, την ίδια στιγμή ο Ντιντί αρνήθηκε να δεχθεί το θρόνο για το καλό του λαού των Μαλδίβων. Έπειτα από τη διενέργεια δημοψηφίσματος, η χώρα ανακηρύχθηκε σε δημοκρατία. Ωστόσο, έπειτα από επανάσταση που ξέσπασε ενώ ο πρόεδρος ήταν στην Κεϊλάνη για ιατρικές εξετάσεις, αρχηγός της επαναστατικής κυβέρνησης έγινε ο Ιμπαρααχίμ Ντιντί, αντιπρόεδρος του Αμίν. Ο Ντιντί, επιστρέφοντας, δεν ήξερε τι είχε συμβεί και με την άφιξή του συνελήφθη από τις νέες αρχές και στάλθηκε στο νησί Ντουνιντού. Καθ' οδόν πληροφορήθηκε ότι πλέον δεν ήταν πρόεδρος. Έπειτα από 4 μήνες, τον έπεισαν με δόλο να επιστρέψει στη χώρα, για να αναλάβει πρωθυπουργός με βασιλιά τον Ιμπραχίμ Χιλμί. Επέστρεψε τη νύχτα στη Μαλέ, όπου ξυλοκοπήθηκε άγρια στο κτήριο της Αστυνομίας και εξορίστηκε στο νησί Γκααφάρου. Στη συνέχεια εξορίστηκε στο τότε ακατοίκητο νησί Βιαμαναφούσι, όπου έζησε ως το τέλος της ζωής του.
Πέθανε στις 19 Ιανουαρίου του 1954, σε ηλικία 44 ετών.
Παραπομπές
Ντιντι
Μοριακή σκέδαση
Μοριακή σκέδαση ή σκέδαση Ρέιλι (συνήθως απαντάται ως σκέδαση Rayleigh) είναι το είδος της σκέδασης της ηλεκτρομαγνητικής ακτινοβολίας που οφείλεται στα μόρια του υλικού. Η σκέδαση γίνεται σημαντική όταν το μήκος κύματος της ηλεκτρομαγνητικής ακτινοβολίας είναι αρκετά μεγαλύτερο από τη διάμετρο των μορίων, συνήθως τουλάχιστον 10 φορές μεγαλύτερο. Η σκέδαση Ρέιλι είναι ελαστική, δηλαδή η ενέργεια και συχνότητα της σκεδαζόμενης ακτινοβολίας είναι ίσες με τις αντίστοιχες της προσπίπτουσας. Επιπλέον, η σκέδαση είναι πολωμένη, ενώ είναι εντονότερη κατά τη διεύθυνση της πρόσπτωσης και προς τις δύο κατευθύνσεις.
Απίρο
Το Απίρο (ιταλικά: Apiro) είναι ιταλικός δήμος στην Επαρχία της Ματσεράτα, στην περιφέρεια των Μάρκε.
Παραπομπές
Κατηγορία:Δήμοι της Επαρχίας της Ματσεράτα
IPadOS
Το iPadOS είναι ένα λειτουργικό σύστημα που δημιουργήθηκε και αναπτύχθηκε από την Apple Inc. για τα iPad. Πρόκειται για μια ανανεωμένη έκδοση του iOS, το λειτουργικό σύστημα που χρησιμοποιείται από τα iPhone και τα iPod Touch της Apple. Μετανομάστηκε για να εκμεταλλευτεί πλήρως τη μεγάλη οθόνη του iPad. Αύξησε τις επιλογές multitasking του και έκανε εφικτή την υποστήριξη για χρήση πληκτρολογίου. Παρουσιάστηκε ως iPadOS 13 το 2019 και ήρθε ως διάδοχος του iOS 12 για το iPad, στο 2019 Worldwide Developers Conference της εταιρείας. Το iPadOS κυκλοφόρησε στο κοινό στις 24 Σεπτεμβρίου 2019. Η τρέχουσα έκδοση είναι το iPadOS 14.7.1, που κυκλοφόρησε τον Ιούλιο. Βέβαια, πρόσφατα ανακοινώθηκε το iPadOS 15 όπου αναμένεται να κυκλοφορήσει το φθινόπωρο.
Εξωτερικοί σύνδεσμοι
Κατηγορία:IOS (Apple)
Ασπρόχωμα Ιωαννίνων
Το Ασπρόχωμα είναι οικισμός της Ηπείρου στο Δήμο Ζίτσας και την Περιφερειακή Ενότητα Ιωαννίνων. Βρίσκεται δυτικά της λίμνης Παμβώτιδας, στην κοιλάδα των Ιωαννίνων σε υψόμετρο 514 μέτρα, ανάμεσα στη Βουνοπλαγιά και τον Άγιο Ιωάννη σε απόσταση 2 χλμ. Ν. από την Ελεούσα (έδρα του δήμου) και 6 χλμ. ΒΔ. από το κέντρο των Ιωαννίνων. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Βουνοπλαγιάς του τότε δήμου Πασαρώνος. Σύμφωνα με το σχέδιο Καλλικράτης μαζί με την Βουνοπλαγιά και το Μικρό Γαρδίκι αποτελούν την τοπική κοινότητα Βουνοπλαγιάς της δημοτικής ενότητας Πασαρώνος που υπάγεται στο δήμο Ζίτσας και σύμφωνα με την απογραφή 2011 έχει πληθυσμό 83 κατοίκους.
Παραπομπές
Κατηγορία:Δήμος Ζίτσας Κατηγορία:Χωριά του νομού Ιωαννίνων
Μουχάματ Φαρίντ Ντιντί
Ο Βασιλιάς Μουχάματ Φαρίντ Ντιντί (Muhammad Fareed Didi) υπήρξε ο τελευταίος Σουλτάνος των Μαλδίβων από τις 7 Μαρτίου του 1954 ως τις 11 Νοεμβρίου του 1968 οπότε και ανατράπηκε από το θρόνο, ώστε να γίνει δημοκρατία η νησιωτική χώρα.
Βιογραφία
Γεννήθηκε το 1901 και πατέρας του ήταν ο εκλεγμένος Σουλτάνος των Μαλδίβων, Πρίγκιπας Αμπντούλ Ματζίντ Ντιντί (Al Munthakhab Liarshi Dhaulathil Mahaldheebiyya).
Έκανε σπουδές στο Βασιλικό Κολέγιο του Κολόμπο στην Κεϊλάνη. Στη χώρα αυτή έζησε 7 χρόνια και επιστρέφοντας στην πατρίδα του ανέλαβε την πρωθυπουργία, στις 16 Δεκεμβρίου του 1932, επί βασιλείας του Σουλτάνου Χασάν Νουρεντίν Β΄.
Μετά την πτώση του προέδρου Μοχάμετ Αμίν Ντιντί, η χώρα ανακηρύχθηκε ξανά σουλτανάτο. Ο Φαρίντ Ντιντί εκλέχθηκε ο 84ος Σουλτάνος το 1954. Πρώτος του πρωθυπουργός ήταν ο Αλί Ντιντί (Ehgamugey Ibraahim Ali Didi, μετέπειτα Ibraahim Faamuladheyri Kilegefaan). Στις 11 Δεκεμβρίου του 1957 ο πρωθυπουργός εξαναγκάστηκε σε παραίτηση και ο Ιμπραχίμ Ναζίρ (Velaanagey Ibraahim Nasir) έγινε νέος πρωθυπουργός στις 12 Δεκεμβρίου του ιδίου έτους.
Ο Σουλτάνος Φαρίντ ήταν λαοφιλής σε όλη τη χώρα και σεβαστό πρόσωπο μέχρι το θάνατό του. Στις 15 Μαρτίου του 1968 διεξήχθη δημοψήφισμα, στο οποίο ο λαός αποφάσισε την κατάργηση της μοναρχίας. Έτσι, στις 11 Νοεμβρίου του 1968 οι Μαλδίβες έγιναν δημοκρατία.
Μετά την ανατροπή του από το θρόνο, ο σουλτάνος εγκατέλειψε το παλάτι του και αποσύρθηκε στην οικία του, όπου σήμερα στεγάζεται το Κοινοβούλιο των Μαλδίβων. Πέθανε στο Μαλέ στις 27 Μαΐου του 1969 σε ηλικία 68 ετών. Κηδεύτηκε με τιμές στο κοιμητήριο Γκαλολού.
Παραπομπές
Ντιντι
Παγκύπριο Πρωτάθλημα Παίδων κάτω των 17 Α΄ Κατηγορίας
Πηγές
Κατηγορία:Ποδοσφαιρικές διοργανώσεις Κύπρου
Όουλουνσαλο
Το Όουλουνσαλο (Oulunsalo) είναι δήμος της Φινλανδίας που ιδρύθηκε το 1882.
Υπάγεται στο διοικητικό διαμέρισμα Όουλου, στη Βόρεια Οστροβόθνια, βορειοδυτικά της πόλης Όουλου. Ο πληθυσμός του δήμου είναι 9.513 κάτοικοι (31 Μαΐου, 2008) και καλύπτει έκταση 82,58 τ.χλμ. από τα οποία 0,96 τ.χλμ. καλύπτονται από νερό. Η πληθυσμιακή πυκνότητα είναι 112,5 κάτοικοι. Μοναδική γλώσσα στο δήμο είναι η Φινλανδική.
Το Όουλουνσαλο, όπως οι περισσότεροι δήμοι γύρω από το Όουλου, είναι μια από τις πιο γρήγορα αναπτυσσόμενες περιοχές στη Φινλανδία.
Το αεροδρόμιο Όολου βρίσκεται στο Όουλουνσαλο.
Εξωτερικοί σύνδεσμοι
Κατηγορία:Δήμοι της Φινλανδίας
Κοσμάς Ανδριτζόπουλος
Ο Κοσμάς Ανδριτζόπουλος ήταν λόγιος ο οποίος έζησε και έδρασε τον 14ο αιώνα στο Δεσποτάτο της Ηπείρου.
Βίος
Σχετικά με τη ζωή του δεν γνωρίζουμε λεπτομέρειες. Ήταν πιθανότατα μοναχός ή ιερέας (ίσως ανήκε στον ανώτερο κλήρο του Δεσποτάτου της Ηπείρου). Καταγόταν από επιφανή οικογένεια. Ήταν συγγενής του Νικόλαου Ανδριτζόπουλου ο οποίος εστάλη ως πρέσβης του δεσπότη Νικηφόρου στη Νεάπολη το 1279 για να διαπραγματευθεί με τον Κάρολο Ανδεγαυό. Υπάρχει μία αναφορά σε αυτόν σε επιγραφή σε ναό του Αγίου Νικολάου και των Ταξιαρχών στη Μόκιστα Τριχωνίδας, Δήμου Θέρμου.
Η Πρόρρησις
Έχει συντάξει μια προσφητεία η οποία απευθύνεται σε έναν Μιχαήλ Ζώριανο, αξιωματούχο (στρατηγό και πρωτοστράτορα) του Θωμά Άγγελου, Δεσπότη της Ηπείρου. Η προφητεία του αναφέρεται στην πτώση της Βυζαντινής Αυτοκρατορίας και στον ερχομό του Αντιχριστου. Ο κώδικας με τη συγκεκριμένη προφητεία βρίσκεται στην Εθνική Βιβλιοθήκη της Γαλλίας. Το 1804 πρώτος ο Κάρολος Κρουμβάχερ έκανε αναφορά σε αυτήν την πρόρρηση. Η ολοκλήρωση της σύνταξή της τοποθετείται στις 16 Δεκεμβρίου 1364,από κτήσεως κόσμου. Η συνταξλη της τοποθετείται χρονικά μεταξύ 1271-1282. Ο χαρακτήρας του κειμένου είναι προσωπικός και επιστολιμαίος. Είναι ένα χαρακηριστικό δείγμα αλληλογραφίας, όχι επίσημης αλλά ίδιωτικής με ατμόσφαιρα αποκαλυπτική, μεταξύ μελών της αριστοκρατίας του Δεσποτάτου της Ηπείρου. Το έργο του Ανδριτζόπουλου απηχεί το κυριάρχο ιδεολόγημα της κοινής ιστορικής μοίρας της Αυτοκρατορίας και της Εκκλησίας. Έμμεσα κάνει υπαινιγμό στους φιλενωτικούς τους οποίους επικρίνει και στην υποτιμητική αναφορά στον Μιχαήλ Παλαιολόγο του οποίου το αξίωμα παραλέιπει.
Βιβλιογραφία
Κατηγορία:Βυζαντινοί λόγιοι
Αππινιάνο
Το Αππινιάνο (ιταλικά: Appignano) είναι ιταλικός δήμος στην Επαρχία της Ματσεράτα, στην περιφέρεια των Μάρκε.
Λιβ Ούλμαν
Η Λιβ Ούλμαν (Liv Ullmann, 16 Δεκεμβρίου 1938) είναι ηθοποιός και σκηνοθέτρια από τη Νορβηγία.
Βιογραφία
Ξεκίνησε την καριέρα της τη δεκαετία του '50 και ήταν η μούσα του σκηνοθέτη και συντρόφου της Ίνγκμαρ Μπέργκμαν. Έπαιξε στις ταινίες: Περσόνα, Σκηνές από έναν γάμο, Πρόσωπο με Πρόσωπο, Το αυγό του φιδιού και The Emigrants. Για την ερμηνεία της στην τελευταία κέρδισε Χρυσή Σφαίρα Α' Γυναικείου Ρόλου.
Έχει λάβει δύο υποψηφιότητες για Όσκαρ Α' Γυναικείου Ρόλου για τις ταινίες The Emigrants και Πρόσωπο με Πρόσωπο και δύο υποψηφιότητες για BAFTA για το Σκηνές από έναν γάμο και το Πρόσωπο με Πρόσωπο. Το 2000 σκηνοθέτησε την ταινία Faithless και προτάθηκε για Χρυσό Φοίνικα στο φεστιβάλ των Καννών.
Επίσης, το 2004 τιμήθηκε από τα Βραβεία Ευρωπαϊκού Κινηματογράφου με το βραβείο Επιτεύγματος στον Παγκόσμιο Κινηματογράφο.
Παραπομπές
Κατηγορία:Νορβηγοί ηθοποιοί Κατηγορία:Βραβευμένες με Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Αυτοβιογράφοι Κατηγορία:Νορβηγοί σκηνοθέτες κινηματογράφου Κατηγορία:Πρέσβεις Καλής Θέλησης της UNICEF
Σκέδαση Μι
Πηγές
Κατηγορία:Οπτική
Αλαφροΐσκιωτος
Η συλλογή προκάλεσε ιδιαίτερη αίσθηση στους φιλολογικούς κύκλους, αναγνωριζόμενη ως «έργο-σταθμός στην ιστορία των νεοελληνικών γραμμάτων». Τεχνοτροπικώς, ο Αλαφροΐσκιωτος είναι γραμμένος σε ανισοσύλλαβο, ετερόμετρο στίχο, ενώ χαρακτηρίζεται από στροφική διαίρεση και σποραδική ομοιοκαταληξία Λέγεται ότι γράφηκε μέσα σε μια μόνο εβδομάδα, σε μια όαση της δυτικής ερήμου κατά τη διάρκεια ενός ταξιδιού στην Αίγυπτο. Πρόκειται για ένα μακρό ποίημα χωρίς αφηγηματική πλοκή, που αριθμεί 2.293 στίχους. Ο τίτλος είναι παρμένος από γνωστό στίχο του Διονύσιου Σολωμού στους Ελευθέρους Πολιορκημένους. Το περιεχόμενο αντιστοιχεί σε μια «λυρική αυτοβιογραφία», στην οποία παρουσιάζεται «η εφηβική και ευδαιμονική συμβίωση και συνταύτιση του ποιητή με τη φύση»
Το ομώνυμο ποίημα περιλαμβάνει τα εξής μέρη:
Η συλλογή περιλαμβάνει και το ποίημα «Ραψωδίες του Ιονίου», που γράφηκε το 1908 και έχει τα εξής 5 μέρη:
Ο Αλαφροΐσκιωτος υπήρξε ο πρώτος μεγάλος σταθμός, οδηγητικός στο μεταγενέστερο έργο του ποιητή, ο οποίος είναι ήδη κάτοχος των εκφραστικών του μέσων, με ολοκληρωμένο λυρικό στίχο. Συνεπαρμένος από τον αισθησιασμό του και από την αγάπη του για την ελληνική φύση, εμφανίζεται σαν να είναι και ο ίδιος ένα κομμάτι του φυσικού κόσμου, εκφράζοντας το πάθος του να ταυτισθεί με αυτόν. Ο πλούσιος στίχος του Σικελιανού, ξεχειλίζει από λυρισμό και με τη δομική του ελευθερία υμνολογεί τον άνθρωπο και το ανθρώπινο σώμα ως μέρος και αυτό του φυσικού κόσμου.
Ο Αλαφροΐσκιωτος είναι αφιερωμένος από τον ποιητή «Στη Γλαύκη, πώχει της Αθηνάς τη σοφία και τα μάτια».
Πηγές
Κατηγορία:Νεοελληνικές ποιητικές συλλογές
Πολιτική των Μαλδίβων
Το πολίτευμα των Μαλδίβων είναι Προεδρική Δημοκρατία. Η εκτελεστική εξουσία ασκείται από τον Πρόεδρο της Δημοκρατίας, ο οποίος είναι και αρχηγός της κυβέρνησης. Το Κοινοβούλιο αποτελείται από 50 μέλη, η θητεία των οποίων διαρκεί 5 χρόνια. Ως τον Ιούνιο του 2005 δεν επιτρεπόταν να υπάρχουν πολιτικά κόμματα. Η ιστορία της χώρας έχει ταυτιστεί με το μονοπώλιο στην εξουσία του Μαουμούν Αμπντούλ Γκαγιούμ. Το πρώτο Σύνταγμα άρχισε να ισχύει στις 2 Δεκεμβρίου του 1932 και το δεύτερο ψηφίστηκε το 2008. Η Δικαιοσύνη βασίζεται στην παραδοσιακή νομοθεσία του Ισλάμ.
Πρόεδρος
Για τους μονάρχες των Μαλδίβων, δες Κατάλογος Μοναρχών των Μαλδίβων.
Συνταγματικές αλλαγές
Στις βουλευτικές εκλογές, που διεξήχθησαν στις 22 Ιανουαρίου του 2005, εξελέγησαν μόνο ανεξάρτητοι. Δεν υπήρχαν έως τότε νόμιμα πολιτικά κόμματα, παρά μόνο το κυβερνών Δημοκρατικό Κόμμα των Μαλδίβων. Στις 2 Ιουνίου του 2005 το Κοινοβούλιο ψήφισε υπέρ της δημιουργίας πολυκομματικού συστήματος. Έτσι, σταδιακά αναγνωρίστηκαν το Κόμμα του Λαού των Μαλδίβων, το Ισλαμικό Δημοκρατικό Κόμμα και το Κόμμα Adhaalath. Ακολούθησε η διεξαγωγή δημοψηφίσματος στις 18 Αυγούστου του 2007, στο οποίο οι ψηφοφόροι ενέκριναν, με ποσοστό 61,9% υπέρ της πρότασης, ένα προεδρικό σύστημα. Το 38% των ψηφισάντων υποστήριξε την πρόταση της Αντιπολίτευσης για κοινοβουλευτικό σύστημα. Η Αντιπολίτευση κατήγγειλε νοθεία, ενώ η συμμετοχή στο δημοψήφισμα έφτασε το 77%. Στις 7 Αυγούστου του 2008 επικυρώθηκε από τον πρόεδρο ένα νέο Σύνταγμα και με βάση αυτό, σε δύο μήνες διεξήχθησαν προεδρικές εκλογές.
Αντιπρόεδρος
Η θέση θεσμοθετήθηκε για πρώτη φορά το 1953 και ο αντιπρόεδρος διοριζόταν από τον Πρόεδρο. Πρώτος και μοναδικός διορισμένος αντιπρόεδρος ήταν ο Ιμπραχίμ Μουχάμαντ Ντιντί από την 1η Ιανουαρίου 1953 ως την κατάργηση της θέσης, στις 2 Σεπτεμβρίου του ίδιου χρόνου. Το 2008 με τις συνταγματικές αλλαγές η θέση επανασυστάθηκε και έγινε αιρετή από το λαό. Ο Δρ Μοχάμεντ Γουαχίντ Χασάν ήταν ο πρώτος εκλεγμένος αντιπρόεδρος των Μαλδίβων, από το 2008 ως το 2012. Στη συνέχεια ανέλαβε αντιπρόεδρος ο Μοχάμεντ Γουαχίντ Ντιν (2012-13) και μετά ο Δρ Μοχάμεντ Τζαμίλ Αχμέντ (2013-15).Μετά την απομάκρυνση του τελευταίου με απόφαση του κοινοβουλίου, αντιπρόεδρος έγινε ο Αχμέντ Αντίμπ στις 22 Ιουλίου 2015 και μέχρι το 2016, ακολουθούμενος από τον Αμπντάλα Τζιχάντ (2016-18). Σημερινός αντιπρόεδρος είναι ο Φαϊζάλ Νασίμ από τις 17 Νοεμβρίου 2018.
Εκλογές
Στις 8 Οκτωβρίου του 2008 διεξήχθησαν οι πρώτες προεδρικές εκλογές στην ιστορία της χώρας με δημοκρατικό σύστημα και τη συμμετοχή περισσοτέρων του ενός υποψηφίων. Οι εκλογές θεωρήθηκαν δοκιμασία για το καθεστώς του Μαουμούν Αμπντούλ Γκαγιούμ, του επί 30 χρόνια ηγέτη της χώρας.
Διοικητική διαίρεση
thumb|right|250px|Κάθε διοικητική ατόλλη παρουσιάζεται με ένα γράμμα thaana για να ξεχωρίζει η ατόλλη. Οι φυσικές ατόλλες παουσιάζονται με μπλε χρώμα. Για λόγους διοικητικής διαίρεσης, οι Μαλδίβες έχουν οργανωθεί σε 21 διοικητικές περιοχές, που είναι 20 "ατόλλες" (atholu), και η πόλη Μαλέ. Οι "ατόλλες" αυτές διαφέρουν από τις φυσικές ατόλλες.
Η κάθε διοικητική ατόλλη έχει τα εξής:
Κάθε ατόλλη διοικείται από τον αρχηγό (Atholhu Veriyaa) που διορίζεται από τον Πρόεδρο. Κυβερνήτης κάθε νησιού είναι ο Αρχηγός του Νησιού (Island Chief, στην τοπική γλώσσα: Katheeb), ο οποίος διορίζεται από τον πρόεδρο και ανώτερός του είναι ο Atholhu Veriyaa.
Ανθρώπινα δικαιώματα και ελευθεροτυπία
Οι Μαλδίβες έχουν πολύ κακές επιδόσεις σε δείκτες ελευθερίας. Στο δείκτη της "Ελευθερίας στον Κόσμο" ("Freedom in the World") που δημοσιεύεται από το Freedom House, οι Μαλδίβες αναφέρονται ως "μη ελεύθερες", ενώ ο παγκόσμιος δείκτης για την ελευθεροτυπία "Worldwide Press Freedom Index", που ανακοινώνουν οι "Δημοσιογράφοι Χωρίς Σύνορα" (Reporters Without Borders), κατατάσσουν τις Μαλδίβες στις χώρες όπου είναι "πολύ σοβαρή η κατάσταση" (την ίδια αξιολόγηση έχουν και οι Λιβύη, Κίνα και Κούβα).
Στις 20 Σεπτεμβρίου του 2003 ξέσπασαν βίαια επεισόδια μετά το θάνατο στα κρατητήρια του Εβάν Νασίμ, ενός έγκλειστου, ο οποίος πέθανε από βασανιστήρια, πιθανότατα από τους δεσμοφύλακές του. Η προσπάθεια να συγκαλυφθεί ο θάνατος του νεαρού Νασίμ απέτυχε όταν η μητέρα του νεκρού αποκάλυψε ίχνη βασανιστηρίων στο σώμα του και γνωστοποίησε το γεγονός. Ακολούθησαν ταραχές στη φυλακή, με συνέπεια την επέμβαση της αστυνομίας, που σκότωσε τρία άτομα με πυροβολισμούς. Έπειτα από την κατακραυγή, οι κατώτεροι αστυνομικοί που κατηγορήθηκαν για το θάνατο του Νασίμ δικάστηκαν και καταδικάστηκαν το 2005 σε μια παρωδία δίκης, όπως πιστεύεται. Για λόγους "εθνικής ασφαλείας" το πόρισμα για το θάνατο του κρατουμένου λογοκρίθηκε από την κυβέρνηση,
Στις 13 Αυγούστου του 2004 ("Μαύρη Παρασκευή") έγιναν νέες ταραχές, με συμμετοχή περί των 5.000 διαδηλωτών. Έπειτα από το μαχαίρωμα δύο αξιωματικών της αστυνομίας, το οποίο θεωρήθηκε ότι ήταν προβοκάτσια, ο πρόεδρος Γκαγιούμ κήρυξε τη χώρα σε κατάσταση εκτάκτου ανάγκης και κατεστάλη η διαδήλωση της Αντιπολίτευσης. Ακολούθησε η σύλληψη τουλάχιστον 250 διαδηλωτών που ήταν υπέρ του εκσυγχρονισμού της χώρας. Στη διάρκεια εκείνης της περιόδου, απαγορεύτηκαν οι διαδηλώσεις και εμποδίστηκε η ελεύθερη πρόσβαση στο Διαδίκτυο και σε ορισμένες υπηρεσίες κινητής τηλεφωνίας, στις 13 και 14 Αυγούστου του 2004.
Διεθνείς σχέσεις
Οι Μαλδίβες είναι μέλος πολλών οργανισμών, όπως AsDB, C, CCC, CP, ESCAP, FAO, G-77, IBRD, ICAO, IDA, IDB, IFAD, IFC, IMF, IMO, Intelsat (δεν υπέγραψε), Interpol, IOC, ITU, NAM, OIC, OPCW, SAARC, ΟΗΕ, UNCTAD, UNESCO, UNIDO, UPU, WHO, WMO, WToO, WTrO.
Άμυνα
Ο στρατός αποτελείται από την Εθνική Δύναμη Άμυνας των Μαλδίβων (Maldives National Defence Force), της οποίας επικεφαλής είναι ο πρόεδρος Μαουμούν Αμπντούλ Γκαγιούμ και συμπεριλαμβάνει παραρτήματα ασφαλείας (χερσαίες δυνάμεις), στοιχεία της Αεροπορίας, Ακτοφυλακή και μάχιμες δυνάμεις. Το 2005 υπήρχαν 71.774 κατά υπολογισμούς άνδρες κληρωτοί, ηλικίας 15-49 ετών. Η υποχρεωτική ηλικία στράτευσης είναι τα 18 χρόνια. Οι αμυντικές δαπάνες της χώρας έφτασαν τα 45,07 εκατομμύρια δολάρια ΗΠΑ το 2005, τα οποία αντιστοιχούσαν στο 5,5% του ΑΕΠ της χώρας.
Παραπομπές
Κατηγορία:Πολιτική των Μαλδίβων
Μπελφόρτε ντελ Κιέντι
Το Μπελφόρτε ντελ Κιέντι (ιταλικά: Belforte del Chienti) είναι ιταλικός δήμος στην Επαρχία της Ματσεράτα, στην περιφέρεια των Μάρκε.
Παραπομπές
Κατηγορία:Δήμοι της Επαρχίας της Ματσεράτα
Γελένα Γκριγκόριεβα
Εξωτερικοί σύνδεσμοι
Κατηγορία:Γυναίκες θύματα δολοφονίας
Μνημειακότητα
Μνημειακότητα είναι η ιδιότητα πρόκλησης μνημικού στοχασμού, ήτοι, ανάκλησης στην μνήμη εξωτερικής η εσωτερικής εμπειρίας σαν ανάμνηση συσχέτισης με ένα τουλάχιστον ακόμα άνθρωπο.
Είναι το κυρίαρχο συγκριτικό μέτρο κατάταξης του υποκειμένου στον ανθρώπινο πολιτισμό,και στην έννοια του μπορούν να συμπεριλαμβάνονται πολλά κριτήρια όπως: το μέγεθος, ο χρόνος δημιουργίας, η ταυτότητα η ετερότητα με άλλα παρόμοια υποκείμενα, η δομή του, η μορφή του, η πρωτοτυπία του, η οικονομία του, η ηθικότητα η εθιστικότητα του, η ευχέρεια η δυσχέρεια χρήσης του κ.ό.κ. Άπαντα είτε συλλήβδην συνεκτιμώμενα, είτε αναλυτικά.
Λόγω του ορισμού του, κατά το πλείστον αφορά πράγματα, που έχουν απολέσει την ωφελιμιστική αξία τους στην καθημερινή ζωή του ανθρώπου, η εκ κατασκευής προορίζονται για την ικανοποίηση της ιδιότητας του Μνημειακού, όπως τα έργα των Καλών Τεχνών.
Γι' αυτό το αντίθετο της Μνημειακότητας είναι η Ωφελιμιστικότητα.
Κατηγορία:Τέχνες
Νόα Λάιλς
Ο Νόα Λάιλς (γενν. 18 Ιουλίου 1997) είναι Αμερικανός αθλητής του στίβου, που εξειδικεύεται στους αγώνες ταχύτητας.
Σταδιοδρομία
Κατέκτησε το χρυσό μετάλλιο στα 200 μέτρα αγοριών στους Ολυμπιακούς Αγώνες Νέων 2014.
Στο Παγκόσμιο Πρωτάθλημα Στίβου Εφήβων 2016 κατέκτησε το χρυσό μετάλλιο και τον τίτλο στα 100 μέτρα, με χρόνο 10.17 δευτερόλεπτα. Το χρυσό μετάλλιο κατέκτησε και στα 4 x 100 μέτρα σκυταλοδρομία, μαζί με την ομάδα των Ηνωμένων Πολιτειών.
Στη σεζόν κλειστού στίβου το 2017, έσπασε το παγκόσμιο ρεκόρ στα 300 μέτρα κλειστού, με χρόνο 31.87 δευτερόλεπτα.
Στο Ηπειρωτικό Κύπελλο Στίβου 2018 κατέκτησε το χρυσό μετάλλιο στα 100 μέτρα και στα 4 x 100 μέτρα σκυταλοδρομία ανδρών, συμμετέχοντας με την Αμερική.
Στο μίτινγκ Athletissima 2019 της Λωζάνης, έκανε χρόνο 19.50 δευτερόλεπτα στα 200 μέτρα, τον τέταρτο καλύτερο χρόνο όλων των εποχών. Στο Παγκόσμιο Πρωτάθλημα Στίβου 2019 στην Ντόχα κατέκτησε το χρυσό μετάλλιο στα 200 μέτρα με χρόνο 19.83.
Στατιστικά
Όλα τα στατιστικά παρμένα από την IAAF.
Ρεκόρ ανά σεζόν
Ο χρόνος σε δευτερόλεπτα και η θέση του στην παγκόσμια κατάταξη στην παρένθεση.
Βίντεο
Κατηγορία:Αμερικανοί αθλητές του στίβου Κατηγορία:Δρομείς ταχύτητας Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020
Μπολονιόλα
Η Μπολονιόλα (ιταλικά: Bolognola) είναι ιταλικός δήμος στην Επαρχία της Ματσεράτα, στην περιφέρεια των Μάρκε.
Παραπομπές
Κατηγορία:Δήμοι της Επαρχίας της Ματσεράτα
Αντόνιο Ματσάδο
Ο Αντόνιο Ματσάδο (Αντόνιο Θιπριάνο Χοσέ Μαρία Ματσάδο Ρουίθ, Antonio Cipriano José María Machado Ruiz, 26 Ιουλίου 1875 – 22 Φεβρουαρίου 1939) ήταν Ισπανός ποιητής, γεννημένος στη Σεβίλλη. Το πρώιμο έργο του εντάσσεται στο κίνημα του μοντερνισμού και αποτελεί μια από τις δεσπόζουσες μορφές του ισπανικού λογοτεχνικού κινήματος γνωστού ως η «Γενιά του '98» (1898). Τα έντονα δημοκρατικά του αισθήματα τον ώθησαν στο να αφήσει την πατρίδα του κατά την περίοδο της φρανκικής δικτατορίας και τελικά να αφήσει την τελευταία του πνοή λίγο καιρό αργότερα, εξαιτίας της τεταμένης κατάστασης της υγείας του.
Moon Knight (τηλεοπτική σειρά)
Το Moon Knight είναι αμερικανική τηλεοπτική μίνι σειρά που δημιουργήθηκε από τoν Τζέρεμι Σλέιτερ για τη συνδρομητική πλατφόρμα Disney+, βασισμένη στον ομώνυμο χαρακτήρα των Marvel Comics. Είναι η έκτη τηλεοπτική σειρά του Κινηματογραφικού Σύμπαντος της Marvel (MCU) σε παραγωγή των Marvel Studios. Η ιστορία της συμβαδίζει με τα γεγονότα των ταινιών και των υπόλοιπων τηλεοπτικών σειρών του MCU. Ακολουθεί τον Μαρκ Σπέκτορ και τον Στίβεν Γκραντ, δύο εκδοχές ενός άντρα με διαταραχή πολλαπλής προσωπικότητας, καθώς μπλέκονται σε ένα μυστήριο που σχετίζεται με τους Αιγύπτιους θεούς. Ο Σλέιτερ ανέλαβε ως ο βασικός σεναριογράφος της σειράς, ενώ ο Μοχάμεντ Ντιάμπ ανέλαβε επικεφαλής της σκηνοθετικής ομάδας.
Ο Όσκαρ Άιζακ πρωταγωνιστεί ως Μαρκ Σπέκτορ/Moon Knight και Στίβεν Γκραντ/Mr. Knight, με τους Μέι Καλαμάουι, Καρίμ Ελ Χακίμ, Φ. Μάρεϊ Έιμπραχαμ, Ήθαν Χοκ, Άν Ακιντζίριν, Ντέιβιντ Γκάνλι, Καλίντ Αμπντάλα, Γκασπάρ Ουλιέλ, Αντόνια Σαλίμπ, Φερνάντα Αντράντε, Ρέι Λούκας, Σοφία Ντάνου και Σαμπά Μουμπάρακ να πρωταγωνιστούν σε δεύτερους ρόλους. Η σειρά ανακοινώθηκε τον Αύγουστο του 2019, με τον Σλέιτερ να συμμετέχει τον Νοέμβριο. Ο Ντιάμπ προσλήφθηκε για να σκηνοθετήσει τέσσερα επεισόδια, ενώ το σκηνοθετικό δίδυμο, Τζάστιν Μπένσον και Άαρον Μούρχεντ, να συμμετέχουν τον Ιανουάριο του 2021 για να σκηνοθετήσουν τα άλλα δύο. Ο Άιζακ επιβεβαιώθηκε ως πρωταγωνιστής την ίδια περίοδο. Χρησιμοποίησε διαφορετικές προφορές για να διαφοροποιήσει τις διάφορες ταυτότητες του Σπέκτορ. Τα γυρίσματα έλαβαν χώρα από τον Απρίλιο μέχρι τον Οκτώβριο του 2021, αρχικά στην Ουγγαρία και, στη συνέχεια, στην Ιορδανία, τη Σλοβενία και την Ατλάντα της Τζόρτζια.
Το Moon Knight έκανε πρεμιέρα στις 30 Μαρτίου 2022 και ολοκληρώθηκε στις 4 Μαΐου, αποτελούμενη συνολικά από έξι επεισόδια. Αποτελεί μέρος της τέταρτης φάσης του MCU. Η σειρά έλαβε θετικές κριτικές, με ιδιαίτερους επαίνους για τις ερμηνείες (ειδικά των Άιζακ, Καλαμάουι και Χοκ), τον πιο σκοτεινό τόνο συγκριτικά με τις προηγούμενες σειρές του MCU, αλλά και την απεικόνιση της διαταραχής πολλαπλής προσωπικότητας.
Σύνοψη
Ο Μαρκ Σπέκτορ, ένας μισθοφόρος που έχει διαταραχή πολλαπλής προσωπικότητας, μπλέκεται σε ένα θανάσιμο μυστήριο, που σχετίζεται με τους Αιγύπτιους θεούς, μαζί με τις διάφορες εκδοχές του εαυτού του, όπως ο Στίβεν Γκραντ.
Ηθοποιοί και χαρακτήρες
Ο Σον Σκοτ κάνει συχνές εμφανίσεις στη σειρά ως το ζωντανό άγαλμα, Κρόλεϊ. Επίσης έκτακτη εμφάνιση κάνουν οι Λούσι Θάκερι και Αλεξάντερ Κομπ ως οι συνεργάτες του Γκραντ, Ντόνα και Τζ. Μπ., αντίστοιχα, Η Ντιάνα Μπερμούντες ως Γιατζίλ, το άβαταρ της Αιγύπτιας θεάς της αγάπης Άθωρ, ο Ντέκλαν Χάνιγκαν ως το άβαταρ του Αιγύπτιου θεού της οικογένειας Ώρος, η Χέιλι Κονάντου ως το άβαταρ της Αιγύπτιας θεάς της βροχής Τεφνούτ, η Ναγκίσα Μοριμότο ως το άβαταρ της Αιγύπτιας θεάς του φεγγαριού Ίσις, ο Λόικ Μαμπάνζα ως ο σωματοφύλακας του Μόγκαρτ, Μπεκ, ο Τζόσεφ Μίλσον ως Δρ. Στίβεν Γκραντ από τη φανταστική ταινία Tomb Buster, ενώ ο Μπιλ Μπέκελε υποδύεται τον νεαρό βοηθό του Ρόσερ, ο Κλαούντιο Φαμπιάν Κοντρέρας ως ο μικρός αδελφός του Σπέκτορ, Ράνταλ, και ο Ουσάμα Σόλιμαν ως ο πατέρας της Λέιλα, Αμπντάλα Ελ-Φάουλι.